./data/phi0474/phi050/phi0474.phi050.perseus-lat1.xml
M. Tullius Cicero
ea si dea est, di omnes illi qui commemorabantur a te,Honos Fides Mens Concordia, ergo etiam Spes Moneta omniaque quae cogitatione nobismet ipsis possumus fingere  quod si veri simile non est, ne illudquidem est haec unde fluxerunt  Quid autem dicis, sidi sunt illi quos colimus et accepimus, cur non eodemin genere Serapim Isimque numeremus? quod si facimus, cur barbarorum deos repudiemus? boves igitur et equos, ibis accipitres, aspidas crocodilos pisces,canes lupos faelis, multas praeterea beluas in deorumnumerum reponemus  quae si reiciamus, illa quoqueunde haec nata sunt reiciemus